(ঘ) আর্যরা লোহার ব্যবহার জানতো যা সিন্ধুবাসীদের নিকট পরিচিত ছিলো না। সিন্ধুবাসী তামা ও ব্রোঞ্জের ব্যবহার জানতো। একইভাবে ঘোড়ার সঙ্গে সিন্ধুবাসীদের পরিচয়ের কোনরূপ প্রমাণ পাওয়া যায় না। কিন্তু আর্য যোদ্ধাদের গুরুত্বপূর্ণ পশু ছিলো ঘোড়া। পণ্ডিতেরা মনে করেন ঘোড়ার সঙ্গে ভারতবর্ষকে প্রথম পরিচয় করিয়ে দিয়েছিলো আর্যরা। ঘোড়া এবং লোহার ব্যবহারে পারদর্শী হওয়ায় সফল যোদ্ধা জাতিতে পরিণত হয়েছিলো আর্যরা। অপরপক্ষে হাতির সঙ্গে পরিচিত ছিলো সিন্ধু-সভ্যতার অধিবাসীরা। কিন্তু আর্যরা হাতির সঙ্গে পরিচিত ছিলো এমন কোন প্রমাণ পাওয়া যায়নি।